Toshkentda giyohvandlik vositalarini saqlash bilan bog`liq fakt bo`yicha jinoyat ishi qo`zg`atildi

23 avgust kuni taxminan soat 20.00 da Chilonzor tumanida “Xavfsiz poytaxt” konsepsiyasi doirasida o`tkazilgan profilaktik tadbirlar davomida hatti-harakatlari shubha uyg`otgan 19 yoshli Orazali J. to`xtatildi. 
Tekshiruv davomida uning yonidan 6,01 gr. “geroin” topildi. Mazkur fakt asosida O`zbekiston Respublikasi Jinoyat kodeksining 273-moddasi 5-qismi bo`yicha (“Giyohvandlik vositalari, ularning analoglari yoki psixotrop moddalarni o`tkazish maqsadini ko`zlab qonunga xilof ravishda tayyorlash, olish, saqlash va boshqa harakatlar qilish, shuningdek ularni qonunga xilof ravishda o`tkazish”) jinoyat ishi qo`zg`atildi.